
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2023



 	În bugetul local al Municipiului Brad pe anul 2023 s-au încasat venituri în plus față de cele prognozate,  în suma de 496,22 mii lei,  veniturile stabilindu-se  în sumă de 36.604,44 mii lei, iar cheltuielile în sumă de 39.043,68  mii lei, astfel cum rezultă din Referatul nr. 17105/08.02.2023 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Ministerul Dezvoltării, Lucrărilor Publice și Administrației  a alocat Municipiului Brad suma de 496,22 mii lei, din care suma de 33,31 mii lei pentru cererea de plată aferentă Proiectului finanțat prin Programul Operațional Capital Uman, implementat de Școala Gimnazială „Mircea Sântimbreanu” Brad cu titlul „Părinții departe, Școala aproape de copii”, cod SMIS 139652, respectiv suma de 462,91 mii lei pentru cererea de prefinanțare și cererea de rambursare, aferente Proiectului finanțat prin Programul Operațional Capital Uman, implementat de Școala Gimnazială „Mircea Sântimbreanu” Brad cu titlul „Primii pași în educația timpurie, în comunitatea Brad, județul Hunedoara” cod SMIS 133440. 
	Astfel, veniturile bugetului local al Municipiului Brad pe anul 2023 se majorează cu suma de 496,22 mii lei la  următoarele capitole bugetare:
              - 42.02. „Subvenții de la bugetul de stat”...................................11,50 mii lei;
              - 48.02.  ”Sume primite de la UE”  .......................................    484,72 mii lei.
	Cheltuielile bugetului local al Municipiului Brad pe anul 2023 se majorează cu suma de  496,22 mii lei la  capitolul bugetar  65.02.  ”Învățământ”.
	Totodată, la articolul 3 al proiectului de hotărâre, am propus aprobarea diminuării Titlului bugetar 85 al capitolului bugetar „Locuințe, servicii și dezvoltare publică” cu suma de 1,28 mii lei și majorarea Titlului bugetar 71 al aceluiași capitol bugetar cu suma de 1,28 mii lei, sumă care urmează a fi utilizată pentru obiectivul de investiții „Documentații tehnico - economice”.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al municipiului Brad pe anul 2023 și îl supun spre dezbatere și aprobare plenului Consiliului Local al Municipiului Brad în forma prezentată.     






	
	Invoc în susţinerea propunerii mele prevederile Secţiunii a 2-a din Legea nr. 368/2022 a bugetului de stat pe anul 2023, ale art.1 alin. 2, art. 8,  art. 39  şi art. 58 alin. 1 lit. a din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

